MAJOR ผนึก “ททท.” นำผู้โชคดีชมภาพยนตร์รอบพิเศษ
MAJOR ผนึก "ททท." นำผู้โชคดีชมภาพยนตร์รอบพิเศษ
9 ก.ย. 2562

การท่องเที่ยวแห่งประเทศไทย (ททท.) ร่วมกับ บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เชิญผู้โชคดี 40 ท่านจากกิจกรรม “amazing ไทยเท่ เที่ยวเท่ๆ แบบไทยๆ เที่ยวฟินๆ เช็คอินตามหนังไทย” เป็นหนึ่งในกิจกรรมของแคมเปญพิเศษ “เที่ยวฟินๆ เช็คอินตามหนังไทย” ในวันนี้นอกจากผู้โชคดีจะได้รับชมภาพยนตร์แอคชั่นฟอร์มยักษ์ Angel Has Fallenที่โรงภาพยนตร์ VIP Honda Ultimate Screen แล้วยังได้รับบัตรชมภาพยนตร์ในเครือเมเจอร์ ซีนีเพล็กซ์อีกคนละ 2 ใบ สำหรับไปชมภาพยนตร์เรื่องต่อไปอีกด้วย
สำหรับแคมเปญพิเศษ “เที่ยวฟินๆ เช็คอินตามหนังไทย” นับเป็นความร่วมมือครั้งสำคัญระหว่างการท่องเที่ยวแห่งประเทศไทย และ บริษัท เมเจอร์ ซีนีเพล็กซ์ กรุ้ป จำกัด (มหาชน) ในการประชาสัมพันธ์แหล่งท่องเที่ยวผ่านมุมมองหนังไทยเป็นการสร้างแรงบันดาลใจให้คนออกไปท่องเที่ยวตามรอยหนังไทย อีกทั้งเพื่อส่งเสริมการท่องเที่ยวให้มีความยั่งยืน และสนับสนุนให้เกิดการท่องเที่ยวในประเทศ ผู้ที่สนใจสามารถติดตาม และร่วมสนุกในกิจกรรมครั้งต่อไปได้ที่ https://thai.tourismthailand.org และ Facebook.com/ MajorGroup